b"\n_START_ARTICLE_\nV\xc3\xadctor Manuel Gimeno i Sanz\n_START_SECTION_\nBiografia\n_START_PARAGRAPH_\nEs gradu\xc3\xa0 com a mestre a l'Escola Normal de Castell\xc3\xb3 de la Plana, com a enginyer t\xc3\xa8cnic agr\xc3\xadcola a l'Escola d'Enginyeria T\xc3\xa8cnica Agr\xc3\xadcola de Barcelona i es llicenci\xc3\xa0 en biologia a la Universitat de Barcelona._NEWLINE_Treball\xc3\xa0 com a professor i director del Centre Municipal de Formaci\xc3\xb3 Professional La S\xc3\xa9nia (1978-1984), i realitz\xc3\xa0 alguns estudis per al Ministeri d'Agricultura d'Espanya. Militant del PSUC des de 1975, d'Uni\xc3\xb3 de Pagesos i de CCOO, fou escollit alcalde de la S\xc3\xa9nia a les eleccions municipals de 1979 i 1983. Fou elegit diputat per la circumscripci\xc3\xb3 de Tarragona a les eleccions al Parlament de Catalunya de 1988, 1992 i 1995 a les llistes d'Iniciativa per Catalunya, coalici\xc3\xb3 amb la que fou candidat al Senat a les eleccions generals espanyoles de 1989. Ha estat resident de la Comissi\xc3\xb3 d'Estudi de la Revisi\xc3\xb3 i l'Aplicaci\xc3\xb3 del Pla de Seguretat de les Qu\xc3\xadmiques de Tarragona al Parlament de Catalunya de 1992 a 1995. Tamb\xc3\xa9 ha estat conseller comarcal del Montsi\xc3\xa0 i ha treballat durant un any com a cooperant a Nicaragua. Actualment forma part del comit\xc3\xa8 central del PSUC."